**EELNÕU 2021/362**

**KOMISJONID:**

|  |  |
| --- | --- |
| eelarve- ja arengu- | JK |
| haridus- |  |
| kultuuri- |  |
| majandus- |  |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 17. juuni 2021 nr

Loa andmine varaliste kohustuste võtmiseks

Eesti Vabadussõjas langenute mälestusmärgi

taastamiseks

Kohaliku omavalitsuse üksuse finantsjuhtimise seaduse § 28 lõike 3, Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ § 17 lõike 7 alusel Viljandi Linnavolikogu

**o t s u s t a b:**

1. Lubada Viljandi Linnavalitsusel võtta varalisi kohustusi Eesti Vabadussõjas langenute mälestusmärgi taastamise hankelepingu sõlmimiseks ulatuses, millega eelarvestrateegias ei ole arvestatud.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Marko Kotsar

**Esitatud:**

**Esitaja:** Viljandi Linnavalitsus **Ettekandja: Madis Timpson**

**Lk arv:**

**Hääletamine:** koosseisu häälteenamus

Seletuskiri

**Loa andmine varaliste kohustuste võtmiseks**

**Eesti Vabadussõjas langenute mälestusmärgi**

**taastamiseks**

Eelnõu eesmärk on saada volikogult luba varaliste kohustuste võtmiseks, et sõlmida hankeleping Eesti Vabadussõjas langenute mälestusmärgi taastamiseks.

Kohaliku omavalitsuse üksuse finantsjuhtimise seaduse alusel on varaliste kohustuste võtmine läbi mitme eelarveaasta volikogu pädevuses.

Kohaliku omavalitsuse üksuse finantsjuhtimise seaduse § 28 lõike 3 kohaselt võivad valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.

Hetkel on eelarvestrateegias Vabadussõjas langenute mälestusmärgi taastamiseks ette nähtud 2021. aastal 50 000 eurot ja 2022. aastal 600 000 eurot. Seega volikogu on eelarvestrateegia kaudu juba andnud loa 650 000 euro kasutamiseks Vabadussõjas langenute mälestusmärgi taastamiseks. Läbiviidud hanke käigus edukaks tunnistatud pakkumuse hind koos käibemaksuga on 665 937,78 eurot. Pingereas teiseks jäänud pakkumuse hind koos käibemaksuga aga juba 763 800 eurot. Selleks, et linnavalitsusel oleks võimalik sõlmida hanke võitjaga hankeleping mälestusmärgi taastamiseks, peab volikogu andma loa varaliste kohustuste võtmiseks osas, mis ületab eelarvestrateegias juba arvestatud summat.

(allkirjastatud digitaalselt)

Marko Kotsar

õigusteenistuse juht